Tekenprent: ANC wil bande breek met Israel | Maroela Media
Die regering het sy ambassadeur in Israel met onmiddellike inwerkingtreding onttrek tydens 'n dag van gevegte tussen die Israeliese magte en Palestyne wat tot die dood van minstens 58 mense in die Gasa-strook gelei het. Ongeveer 2 700 mense is tydens die geweld beseer.
Die ANC-jeugliga het intussen ook 'n beroep gedoen op die regering om alle diplomatieke bande met Israel te verbreek.
Lindiwe Sisulu, minister van internasionale betrekkinge en samewerking, het die skuld vir die Palestynse sterftes vierkantig voor die deur van die Israelse sekerheidsmagte en die Amerikaanse president, Donald Trump, gelê. Trump se besluit om die Amerikaanse ambassade in Israel te verskuif van Tel Aviv na die ooste van Jerusalem, wat nie deel is van die gebied wat in 1948 aan die Jode gegee is nie, was die katalisator vir die huidige protesoptrede.
Dink die Israelis gaan verheug wees …..
Suid-Afrika moet maar eers voor sy eie deur vee voordat hy sy neus in ander lande se sake indruk. Hy sukkel om sy eie land behoorlik te regeer. Dit sal dalk ook wys wees vir Suid-Afrika om nie die VSA verkeerd op te vryf nie.
SA kan nie eers sy eie riool ordentlik bestuur nie wat nog te sê van die landsbestuur.
Sou dit gebeur – wonder wie gaan die hardste skreeu oor werk en inkomsteverliese.? En op hoeveel plekke gaan die spotprent hierbo geaktiveer word?